Diari Oficial de la Generalitat Valenciana


Sumari del DOGV 9260, del 20-01-2022 (2021/13725)

RESOLUCIÓ de 22 de desembre de 2021, de la Direcció General de Política Territorial i Paisatge, per la qual es fa pública la Sentència ferma número 517/2019, dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9260

Data del DOGV
:   20-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/13405


Data del document
:   22-12-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * Conselleria d'Habitatge, Obres Públiques i Vertebració del Territori
    * Paterna
    * pla d'urbanisme
    * administració local

RESOLUCIÓ de 22 de desembre de 2021, de la Direcció General de Política Territorial i Paisatge, per la qual es fa pública la Sentència ferma número 517/2019, dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana. [2021/13393]  
Vista la provisió d'11 de febrer de 2021, de la Secció Primera de la Sala Contenciosa Administrativa del Tribunal Suprem (recurs de cassació número 2238/2020), i vista la interlocutòria número 137/2021, de 29 de juny de 2021, de la Secció de Cassació del Tribunal Superior de Justícia de la Comunitat Valenciana, en virtut de la qual s'ha acordat inadmetre a tràmit el recurs de cassació autonòmica (número 1/203/21) interposat per la Comunitat de Propietaris del Departament Uno-Galeria Comercial del Conjunt Immobiliari Parc Comercial i d'Oci «Bonaire», contra la Sentència número 517/2019, de 8 d'octubre, que estimava parcialment el recurs contenciós administratiu interposat contra la Resolució de 10 d'octubre de 2016, de la Conselleria d'Habitatge, Obres Públiques i Vertebració del Territori, per la qual es denegava l'aprovació de la proposta d'ordenació de l'actuació territorial estratègica «Puerto Mediterráneo» a Paterna i Godella.  
  
Vist que l'acord dictat per la Sala Contenciosa Administrativa del Tribunal Superior de Justícia insta la Conselleria a portar a efecte els acords d'aquesta sentència, de conformitat amb la Resolució de 15 de novembre de 2021, del conseller de Política Territorial, Obres Públiques i Mobilitat, en la qual s'insta la publicació en el Diari Oficial de la Generalitat Valenciana de la part dispositiva de la Sentència número 517/2019, de 8 d'octubre, de l'esmentat Tribunal Superior de Justícia de la Comunitat Valenciana, perquè aquesta desplegue tots els seus efectes, i en exercici de les atribucions conferides per l'article 70 de la Llei 5/1983, de 30 de desembre, del Consell, i l'article 138 del Decret 105/2019, de 5 de juliol, del Consell, pel qual s'estableix l'estructura orgànica bàsica de la presidència i de les conselleries de la Generalitat, resolc:  
  
Únic  
Donar publicitat a la Sentència 517/2019, de 8 d'octubre, dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, en el recurs interposat per Intu Eurofund Valencia, SA, contra la Resolució de 10 d'octubre de 2016, de la Conselleria d'Habitatge, Obres Públiques i Vertebració del Territori, per la qual es denega l'aprovació de la proposta d'ordenació de l'actuació territorial estratègica «Puerto Mediterráneo» a Paterna i Godella, en el veredicte del qual s'anul·la, per ser contrària a dret, la Resolució de 10 d'octubre de 2016 i ordena retrotraure «el procediment administratiu per insuficiència de la memòria ambiental, fins a un moment cronològicament anterior a aquesta, i ha d'emetre-la novament l'òrgan ambiental corresponent, atenent el que expressament s'explicita en el fonament 10.III, d'aquesta sentència, i informar subsegüentment el que siga procedent, i continuar l'Administració el procediment fins a, si escau, adoptar la resolució que pertoque.»  
  
  
De conformitat amb el que es disposa en l'article 72.2 de la Llei 29/1988, de 13 de juliol, de la jurisdicció contenciosa administrativa, la Sentència ferma número 517/2019 produirà efectes des del dia de la publicació en el Diari Oficial de la Generalitat Valenciana.  
  
València, 22 de desembre de 2021.- La directora general de Política Territorial i Paisatge: Rosa Pardo Marín.